# УНИВЕРЗИТЕТ „СВ. КЛИМЕНТ ОХРИДСКИ“ – БИТОЛА ВЕТЕРИНАРЕН ФАКУЛТЕТ- БИТОЛА

**Билјана Петровска**

ОСНОВИ НА МЕНАЏМЕНТ НА

ВЕТЕРИНАРНА МЕДИЦИНА - ПРАКТИКУМ

**Битола, 2021**

1

**ОСНОВИ НА МЕНАЏМЕНТ НА ВЕТЕРИНАРНА МЕДИЦИНА – ПРАКТИКУМ**

 **Билјана Петровска**

**Рецензенти:**

Проф. д-р Цветко Смилевски

Проф. д-р Еленица Софијанова

**Лектор:** Христијан Аџиоски

## Дизајн на корица: М-р Александар Лозановски

## Издавач:

##  Универзитет "Св. Климент Охридски" - Битола,

## Ветеринарен факултет - Битола ,

CIP - Каталогизација во публикација
Национална и универзитетска библиотека "Св. Климент Охридски", Скопје

005:636.09(076)

ПЕТРОВСКА, Билјана
    Основи на менаџмент на ветеринарна медицина [Електронски извор] :
практикум / Билјана Петровска. - Текст во PDF формат, содржи 116 стр. ;
табели. - Битола : Универзитет "Св. Климент Охридски", Ветеринарен
факултет - Битола, 2021

Начин на пристапување (URL): <https://bit.ly/3rkOp2S.>- Наслов преземен
од екранот. - Опис на изворот на ден 25.11.2021. - Библиографија: стр.
111-114. - Содржи и: Прилози

ISBN 978-608-65389-2-7

а) Менаџмент -- Ветеринарна медицина -- Практикуми

COBISS.MK-ID 55681541

## СОДРЖИНА

**ПРЕДГОВОР**

## ВЕЖБА 1: Историски развој и вовед во теоријата на менаџментот 6

1. Историски развој(ран и модерен менаџмент)
2. Теориски правци во менаџментот
3. Принципи на менаџментот Прашања за преглед и дискусија

## ВЕЖБА 2: Дефинирање на термините менаџмент и менаџери 15

1. Дефинирање на поимот менаџмент
2. Што се менаџери и менаџери на ветеринарна пракса
3. Менаџерски нивоа
4. Менаџерски улоги
5. Функции на менаџментот Практична работа

Прашања за преглед и дискусија

## ВЕЖБА 3: Планирање 27

1. Планирање-примарна функција на менаџментот
2. Цели во процесот на планирање
3. Фази во процесот на планирање
	1. Анализа на околината
	2. Дефинирање на мисијата и визијата на организацијата
4. Бизнис план и видови на бизнис план Практична работа – вежби Прашања за преглед и дискусија

## ВЕЖБА 4: Организирање 49

1. Што е организација, а што организирање?
2. Принципи на организирањето
3. Организациска структура
4. Дизајнирање на организациска структура
5. Организирање на ветеринарната дејност Практична работа – вежби

Тест: Дали сте организирана личност Прашања за преглед и дискусија

## ВЕЖБА 5: Тим и тимска работа 60

1. Што е тим, а што група
2. Фази во развојот на тимот
3. Улоги на членовите на тимот
4. Предности и недостатоци на тимската работа
5. Основни принципи на тимската работа во ветеринарната пракса Практична работа – вежби

Тест: Белбинов тест на тимски улоги Прашања за преглед и дискусија

## ВЕЖБА 6: Комуникации 76

1. Што е комуникација
2. Видови на комуникација
3. Комуникација во ветеринарната пракса
4. Основни комуникациски вештини во ветеринарната пракса
5. Можни пречки во комуникацијата Практична работа – вежби

Тест: Способност за интеракција со други луѓе Прашања за преглед и дискусија

## ВЕЖБА 7: Мотивација 87

1. Што е мотивација
2. Теории на мотивацијата ( современи, процесни теории)
3. Мотивацијата во ветеринарната пракса Практична работа – вежби

Тест: Проценка на мотивацијата за успех Прашања за преглед и дискусија

## ВЕЖБА 8: Водство и менаџирање во ветеринарната пракса 99

1. Што е водство
2. Теории за водство
3. Клиничко водство и менаџирање во ветеринарната пракса
4. Стилови на водство во ветеринарната пракса Практична работа – вежби

Тест: Тестирање на сопствените предиспозиции за стилот на водство Прашања за преглед и дискусија

## ЛИТЕРАТУРА 111

**ПРИЛОЗИ 115**

## ПРЕДГОВОР

Менаџментот е една од највозбудливите и најпредизвикувачките човекови активности во кои се вклучени милиони луѓе ширум светот. Уште од првото појавување на овој концепт, па и во денешно време сеуште постојат разлики во размислувањата за тоа што е менаџментот, односно дали е уметност, вештина, наука, или пак се заедно. Факт е дека во некои работи, талентот и инспирацијата играат голема улога, во друга работа тоа се вештините, во трета едукацијата и научната обука, меѓутоа, во менаџментот односно менаџирањето се е важно, затоа што е потребно и талент, и инспирација да се направат работите подобри, но и соодветна едукација да се постигне максимумот во она што го работиме. Современото менаџирање како систем на знаење за менаџирање, не е од многу одамна, но денес менаџментот е вистински интернационален, затоа што во денешно време (ако тоа не беше практика во минатото), не може да се замисли факултет кај нас и во светот на кој не се изучува научната дисциплина менаџмент. Совладувањето на искуството за менаџирање и пренесувањето на ова искуство е вредна и корисна работа, затоа што во голема мерка овозможува да се разбере како да се менаџира со одреден бизнис, како да се избегнуваат грешките кои не се исклучени и може да се случат, односно стекнување на основни знаења кои на студентите ќе им ја олеснат работата во иднина во ефективното и ефикасното менаџирање со одреден бизнис или организација.

Во доменот на ветеринарната медицина, сметаме дека изучувањето на предметот *Основи на менаџмент на ветеринарна пракса,* во голема мерка ќе им помогне на студентите - идни доктори по ветеринарна медицина да стекнат основни знаења за важноста и суштината на менаџментот во секојдневното работење, но и да стекнат одредени компетенции во доменот на менаџирањето кои несомнено ќе им користат во нивниот иден професионален развој..

Структурно, ова учебно помагало содржи независни, но структурно поврзани 8 тематски целини како: теоретските основи на менаџментот, еволуција на развојот на теоријата и практиката на менаџментот, функциите на менаџментот, тимската работа, мотивираноста, комуникацијата во системот на менаџирање со организацијата, како и водството, неговата природа и карактеристики. Исто така, формулирани се и целите на учење кои што студентите треба да ги постигнат и совладаат. Во некои од темите се вклучени и примери чија цел е сликовито да ја прикажат материјата и да ја доближат до студентите. По секоја тема се понудени прашања за дискусија и соодветни вежби за проверка на стекнатите знаења од тематската целина.

Авторот изразува посебна благодарност за несебичната подршката на рецензентите: проф. д-р Цветко Смилевски и проф. д-р Еленица Софијанова чии коментари и сугестии беа земени во предвид и многу придонесоа за крајното оформување на ракописот и зголемување на неговиот квалитет.